NaiveNeuron/SloPal huggingface dataset:
Suja, Miroslav, poslanec NR SR (2023-02-08):
Ďakujem za slovo. Pán Fecko si len odskočil von. On sa za tri minúty na ďalší bod vráti, preto si myslím, že je to nezodpovedné aj vzhľadom na to, čo sme sa dohodli na grémiu, že tu nebudú takto body sa kšeftovať a prepadávať. Keď tu máme dvoch z troch predkladajúcich. Jeden Kučera odbehol dozadu a druhý je vonku za dverami. Je toto zodpovedné voči grémiu? Je toto zodpovedné voči poslancom, ktorí sú tu pripravení vystupovať k tomu? Že takto zbabelo ujde vonku, pán predsedajúci? Dohodli sme sa na grémiu, že toto sa robiť nebude. A že aj vy máte právo, aj vy máte právo ako podpredseda parlamentu zvolať grémium, keď sa toto bude konať. Tak ja žiadam, aby ste to právo využili, lebo nesúhlasím, aby tento bod prepadol. Je to obyčajné svinstvo.
Jurinová, Erika, podpredsedníčka NR SR (2013-10-22):
Pán poslanec, na vaše vystúpenie chcú reagovať dvaja páni poslanci s faktickými poznámkami. Uzatváram možnosť prihlásiť sa. Aj pán poslanec Senko chcel reagovať. Nech sa páči, pán poslanec Sulík.
P. Hrušovský, predseda NR SR: (2004-10-20):
(Hlasovanie.) 139 prítomných, 128 za, 10 sa zdržalo, 1 nehlasoval. Návrh zákona sme schválili do druhého čítania . Ďalší návrh.
M. Fronc, poslanec: (2002-10-15):
I. Presperín, doterajší podpredseda NR SR: Peter Bódy. P. Bódy, poslanec: Sľubujem. I. Presperín, doterajší podpredseda NR SR: Ferdinand Devínsky.
P. Miššík, poslanec: (2009-06-16):
Čo sa týka sprejerov, ktorých on označuje ako za extrémistov, myslím, že toto je dnes riešené v Trestnom zákone. Sprejeri sú obyčajní vandali, pokiaľ svojím konaním spáchajú škodu a pokiaľ, samozrejme, kreslia nejaké znaky svastiky, tak potom to spadá pod iné skutkové podstaty trestných činov. V tom mal pravdu. Ale vrátim sa k tomu vládnemu zákonu, ktorý bol vrátený pánom prezidentom. Takýto zlý, nejednoznačný a nekvalitný návrh zákona sme tu už dávno nemali. Tie pripomienky, ktoré sú uvedené v sprievodnom liste a v dôvodoch pána prezidenta sú podľa mňa tie pripomienky, ktoré sme my spomínali už v ústavnoprávnom výbore a následne na pléne Národnej rady Slovenskej republiky. Žiaľ, trápi ma, že tento zákon bol rýchlo urobený ako akási odpoveď na to, čo si práve v tej chvíli spoločnosť vyžadovala, lebo rástli tu rozličné nálady v čase, keď v Maďarsku pochodovali maďarské gardy, tu sa aktivizovala slovenská pospolitosť a vláda potrebovala ukázať, že ona vie zatočiť na území Slovenska s extrémistami. Súhlasím, treba s nimi treba zatočiť, ale zákonným spôsobom, ktorý bude v súlade s Ústavou Slovenskej republiky, a preto prezidentom vrátený návrh zákona nepodporím. Snáď ešte pár slov k tomu, ako vyzerá vládna legislatíva. Toto nie je prvý ani posledný zákon, ktorý prišiel z dielne niektorého ministerstva a bol schválený vládou Slovenskej republiky, ktorá má zákonodarnú iniciatívu. A naozaj, potvrdia to viacerí kolegovia v ústavnoprávnom výbore, že tie vládne návrhy zákonov sú veľmi nekvalitné.
Kmec, Stanislav, poslanec NR SR (2018-10-16):
Pán predsedajúci, dajte, prosím, hlasovať o bode 5 pozmeňujúceho návrhu pána poslanca Ondreja Dostála.
Kollár, Boris, poslanec NR SR (2017-05-17):
Pán poslanec Mizík, pani poslankyňa Grausová, ďakujem za faktické poznámky.
Dostál, Ondrej, poslanec NR SR (2024-01-17):
Ďakujem. No, chcel som v reakcii na vystúpenie pani poslankyne Stohlovej hovoriť o primeranosti, ale teraz som trochu stratil niť, lebo rovnako neprimerané ako možno niektoré navrhované tresty je aj a stretávať sa s veľvyslancom krajiny, ktorá vedie agresív... (Prerušenie vystúpenia predsedajúcim.)
Pellegrini, Peter, predseda NR SR (2023-12-18):
S reakciou na faktické pán poslanec Horecký.
Blanár, Juraj, podpredseda NR SR (2022-12-08):
Je to klamstvo, čo hovoríte, pán Pročko.
Figeľ, Ján, podpredseda NR SR (2014-10-28):
O slovo v rozprave požiadal spravodajca. Nech sa páči.
B. Bugár, podpredseda NR SR: (2004-03-10):
(Hlasovanie.) Prítomných 129 poslancov, za návrh 118, hlasovania sa zdržali 11. Konštatujem, že sme v treťom čítaní. Otváram rozpravu v rámci tohto čítania a pýtam sa, či sa hlási niekto do rozpravy? Nikto. Vyhlasujem rozpravu za skončenú. Nech sa páči, posledné hlasovanie. V. Horák, poslanec: Áno, pán predsedajúci. Prosím, aby ste nechali hlasovať o návrhu zákona ako o celku s odporúčaním gestorského výboru schváliť ho.
Vaňová, Jarmila, poslankyňa NR SR (2020-05-19):
Pán predsedajúci, teraz dajte hlasovať o bode B uznesenia, teda o tom, že Národná rada poveruje Výbor Národnej rady Slovenskej republiky pre ľudské práva a národnostné menšiny venovať náležitú pozornosť podnetom, ktoré upozorňujú na nedostatky v činnosti komisárky pre deti Viery Tomanovej.
Kollár, Boris, predseda NR SR (2022-06-29):
Je všeobecný súhlas? (Súhlasná reakcia pléna.) Ďakujem pekne, uvedené sme presunuli. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 569/2007 Z. z. o geologických prácach, tlač 978, bod 57 schváleného programu. Dávam slovo spoločnému spravodajcovi výboru pre pôdohospodárstvo a životné prostredie poslancovi Vladimírovi Zajačikovi, aby hlasovanie uvádzal. [Hlasovanie o vládnom návrhu zákona, ktorým sa mení a dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 978.]
Laššáková, Jana, podpredsedníčka NR SR (2014-05-27):
Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami. Pán poslanec Hlina. Nevidím ho tu. Pán poslanec Poliačik. Nech sa páči, pán poslanec, máte slovo.
Danko, Andrej, predseda NR SR (2019-05-17):
Ja som včera avizoval, že vzhľadom na rýchly priebeh rokovania som dal v predstihu osloviť aj všetkých z hľadiska správ, ale myslím, že je to dnes bezpredmetné. Rokujeme do druhej hodiny a pokračujeme v pondelok, tak ako bolo dohodnuté všetko. (Reakcia z pléna.) Áno, v pondelok to, čo je. Tak, nie, platí to, že ideme v rámci programu v pondelok ďalej podľa priebehu, ako schôdza bude bežať z hľadiska, á, tak ako sme to schválili včera. (Reakcie z pléna.) Nie, veď sme to včera schválili, že ideme v zmysle rokovania ďalej podľa toho, ako budú body prichádzať. Ale termínovanie voľby ústavných sudcov a tieto veci, to platí, samozrejme. (Reakcia z pléna.) Áno, áno. V pondelok sa nehlasuje, dobre. Ak by bolo niečo, však nie je problém zvolať grémium. A myslím, že je lepšie tým veciam predchádzať. (Reakcia z pléna.) Áno. Dobre. Pani poslankyňa Zimenová.
Kollár, Boris, predseda NR SR (2022-03-22):
Prosím, prezentujme sa a hlasujeme. (Hlasovanie.) Prítomných 123 poslancov, za 15, proti 72, zdržalo sa 35, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 950, návrh na jeho pridelenie na prerokovanie výborom je v rozhodnutí 984. Prosím podpredsedníčku vlády a ministerku investícií, regionálneho rozvoja a informatizácie Slovenskej republiky Veroniku Remišovú, aby vládny návrh zákona uviedla. (Reakcie z pléna a krátka pauza. Predsedajúci komunikuje služobným telefónom, podpredsedníčka vlády prišla k rečníckemu pultu.) Sekunda, len výbory vyhlásia, ale poď, poď, poď, už môžeš. Ešte, ešte s procedurálnymi návrhmi, asi kvôli výborom: pán poslanec Krúpa, Marcinková, Karahuta, Vašečka, Kazda a Baránik. Nech sa páči, pán poslanec, pán predseda Krúpa.
M. Číž, podpredseda NR SR: (2008-10-28):
Pokračujeme v rozprave. Ako posledný ústne prihlásený vystúpi  v rozprave pán poslanec László Szigeti. Má slovo.
Kuriak Milan, poslanec NR SR (2023-06-28):
Pán predseda...
B. Bugár, podpredseda NR SR: (2004-12-09):
Pán minister, máte slovo.
Ďuriš Nicholsonová, Lucia, podpredsedníčka NR SR (2017-10-18):
S reakciou na faktické poznámky pán poslanec Sopko.
Čepček, Martin, poslanec NR SR (2021-11-09):
Ďakujem pekne. Pani poslankyňa Cigániková... Pán predsedajúci, nebolo by lepšie pokračovať po hlasovaní? (Prerušenie vystúpenia predsedajúcim.)
Kollár, Miroslav, poslanec NR SR (2020-04-24):
Pán poslanec Mazurek, právoplatne odsúdený za hanobenie národa, rasy či presvedčenia, my sme sa prvýkrát stretli takto pred rokom, myslím, že 17. mája to bolo, na námestí v Hlohovci, vy ste si tam v rámci kampane do eurovolieb navozili zopár desiatok priaznivcov, nás tam bolo dvakrát toľko na tichom občianskom proteste proti fašizmu. Viete, prečo sme tam boli? Aby sme zastavili, a teraz aby som vás citoval, „pučatie“ problému nárastu extrémizmu, ktorý ohrozuje demokratickú budúcnosť Slovenska. A zatiaľ čo my sme tam ticho stáli a počúvali mená 700 hlohovských obetí holokaustu, vy ste tam po nás vykrikovali, podobne tak ako dnes tu, nadávali ste nám do liberálnych fašistov. A hoci to vaše video z hlohovského námestia videlo viac ako pol milióna ľudí a vy ste boli dvojka na kandidátke ĽSNS do Európskeho parlamentu, do Europarlamentu ste sa nedostali. Priznám sa, dali sme šampanské večer na vašu počesť, znamená to totiž, že nemôžete robiť hanbu tejto krajne v zahraničí. A to, že si to musíme odtrpieť tu v národnom parlamente, je cena, ktorú ja rád zaplatím. Viete prečo? Pretože s radosťou sledujem, že čím viac zvyšujete kadenciu vašich výstupov, tým viac padajú vaše preferencie. A ja som presvedčený zástanca liberálne demokracie, osobných slobôd a slobody prejavu, ale budem robiť všetko pre to, aby ľudia ako vy nedostali šancu zneužiť nástroje zastupiteľskej demokracie na jej zničenie. (Potlesk. )
P. Paška, predseda NR SR: (2007-06-20):
(Hlasovanie.) 138 prítomných, 86 za, 13 bolo proti, 35 sa zdržalo a 4 nehlasovali. Konštatujem, že sme postúpili uvedený návrh zákona do tretieho čítania. Pristúpime k tretiemu čítaniu . Otváram rozpravu v treťom čítaní a pýtam sa, či sa chce niekto prihlásiť do rozpravy. Ak nie, končím možnosť prihlásiť sa do rozpravy. A zároveň uzatváram rozpravu. A budeme hlasovať o návrhu zákona ako o celku, pán spravodajca, s doporučením...
Paška, Pavol, predseda NR SR (2014-11-08):
Pardon, pán poslanec Matovič.
Šimečka, Michal, podpredseda NR SR (2024-06-12):
Ďakujem veľmi pekne. Pán poslanec Pročko s faktickou poznámkou, nech sa páči.
Kaník, Ľudovít, poslanec NR SR (2010-10-13):
Ďakujem. K pani poslankyni Tomanovej len tak veľmi ako povinná jazda, lebo to som už povedal veľakrát. Pani poslankyňa vždy bude hovoriť, že niečo bolo nepripravené. Ja vždy len zopakujem, že to je mýtus a blud, pretože z hľadiska dopadov zavedenia 2. piliera sme sa trafili veľmi presne, ministerstvo práce, sociálnych vecí a rodiny, aj z hľadiska počtu ľudí, ktorí prešli do tohto systému. Pozrite si materiály predkladané do vlády ministerstvom práce, sociálnych vecí a rodiny. Možno zaujímavejšie je k tomu, čo kolega Brocka povedal. Ja sa snažím len vysvetľovať, mám názor, každý nemusí ho mať, samozrejme, taký istý, ale vy hovoríte o nomináli s pani Gibalovou. Áno, na nomináli sa nezmení nič, ale na kúpnej sile toho dôchodku sa to zmení nie za 1 000 ani nie za 20 rokov, ale už hneď, každým rokom bude kúpna sila dôchodku klesať, ktorý je vyšší ako priemer, a na opačnej strane, naopak, rásť. Je to proste vytváranie tohto mechanizmu. To je tak jednoducho ekonomický fakt. A to stačí.
Bugár, Béla, podpredseda NR SR (2018-11-29):
Prezentujme sa a hlasujme o týchto bodoch zo spoločnej správy s odporúčaním gestorského výboru schváliť. (Hlasovanie.) Prítomných 143, za 80, zdržalo sa 63 poslancov. Konštatujem, že tieto body zo spoločnej správy sme schválili. Ďalej.
Hraško, Igor, poslanec NR SR (2012-11-06):
Ďakujem pekne, pani predsedajúca. Tak, kolega, v prvom rade by som ti položil otázku, že ako by si reagoval ty na takýto príspevok, keby bolo garde obrátené, že by si bol v opozícií a niekto iný by vládol. Určite by si ho nenechal len tak a rozniesol by si ho na kopytách. V každom prípade, bolo tu spomenutých viacero vecí. Dostatok kontrolných mechanizmov. Áno, máme dostatok kontrolných mechanizmov, ale vieme, že viacero z nich je nefunkčných alebo nedostatočných, a to počúvame zovšadiaľ a už v podstate minimálne len za to obdobie, keď som ja vo funkcii poslanca. Máme výbory zriadené ako kontrolné orgány. Všetci vieme, že vo výboroch máte vy ako vládna strana väčšinu. A čo vy neodsúhlasíte, my si ani neškrtneme. A okrem toho, ja som vo výbore pre verejnú správu a regionálny rozvoj, ale viem, že moja parketa je kultúra. No, ja pokiaľ by som chcel ísť na poslanecký prieskum v oblasti kultúry, tak sa tam nedostanem, pretože mne to výbor pre kultúru neodsúhlasí, lebo nie som členom výboru pre kultúru. Že? Takže ja by som mal v tomto prípade smolu. Takže toto je dobrý návrh, si myslím, že ktorý je, no a ešte, hovoril si o interpeláciách, prípadne o hodine otázok. No, hodina otázok mi pripadá tak trochu, by som povedal, formálna vec, pretože pokiaľ sa žrebujú otázky, ktoré budú akože položené v hodine otázok, vieme, že vy si tam nasekáte otázky také, ktoré sú lahodiace vašim čelným predstaviteľom, a možno sa niektoré dostanú aj od iných poslancov. A to isté platí aj pre, teda interpelácia sa musí dostať, no, ale tie odpovede väčšinou na tieto otázky sú také zvláštne a nikdy sa v nich nehovorí o konkrétnych veciach, vždycky sú také, by som povedal, zahmlievané. Takže tieto mechanizmy, ktoré sú a ktoré máme nastavené a ktoré tu aj využívame, tak, žiaľ, nedostáva sa od nich dostatočnej odpovede na niektoré závažné otázky, ktoré, si myslím, že zaujímajú nielen nás poslancov ale aj našich voličov, teda našu verejnosť. Ďakujem.
Hudecová, Eva, poslankyňa NR SR (2022-11-09):
Ďakujem za slovo. Vážený pán predseda, dajte, prosím, hlasovať o tom, že podľa § 4 ods. 3 zákona č. 564/2001 Z. z. o verejnom ochrancovi práv v znení neskorších predpisov Národná rada overuje, že kandidáti Róbert Dobrovodský, Maroš Matiaško a Marián Török spĺňajú podmienky uvedené v § 4 ods. 2 citovaného zákona.
Makúch, Jozef, guvernér Národnej banky Slovenska (2017-05-18):
Ďakujem pekne. Vážený pán predsedajúci, panie poslankyne, páni poslanci, dámy a páni, dovoľte mi, aby som vám v zmysle zákona č. 747/2004 v znení neskorších predpisov predložil Správu o stave a vývoji finančného trhu za rok 2016. Opäť správa bola predložená písomne, preto uvediem správu stručne. Situácia a vývoj na slovenskom finančnom trhu v roku 2016 sa dajú charakterizovať ako stabilné v znamení pretrvávajúcich pozitívnych trendov, a to z hľadiska finančných aktivít, objemu finančného majetku a čiastočne aj výnosnosti. Hodnota aktív slovenského finančného sektora v uplynulom roku po prvýkrát v histórii prekročila hranicu 100 mld. eur. Slovenský finančný sektor z hľadiska ziskovosti zažil pomerne priaznivý rok. Väčšina segmentov finančného trhu zaznamenala rast ziskovosti, avšak rozhodujúcu úlohu pri dosiahnutí zisku finančného sektora zohrali jednorazové vplyvy, ktoré sa už opakovať nebudú. Pretrvávajúce obdobie nízkych úrokových sadzieb vytvára rastúci tlak na obchodné modely bánk, ale aj ostatných finančných inštitúcií a tento tlak by mal v ďalšom období ešte narastať. V snahe udržať si ziskovosť silnie v slovenskom finančnom sektore trend zvyšovania vystavenia voči rizikám. Zároveň klesá miera ostražitosti voči riziku a rastie vystavenie voči rôznym typom rizík. Národná banka Slovenska reagovala na tento vývoj a vydala koncom minulého roka opatrenie k úverom na bývanie a zároveň rozhodla o zvýšení miery proticyklického kapitálového vankúša na úroveň pol percenta s účinnosťou od 1. augusta 2017. Úvery na bývanie, pardon, úvery poskytované slovenským domácnostiam v roku 2016 vzrástli najrýchlejšie spomedzi všetkých krajín Európskej únie a úvery podnikovému sektoru sa pohybovali medzi šiestimi najrýchlejšie rastúcimi v rámci krajín Európskej únie. Rýchly rast úverov na bývanie prispieva aj ku kumulácii nerovnováhy na trhu nehnuteľností, keď medziročný rast cien bytov v ponuke sekundárneho trhu v poslednom štvrťroku 2016 presiahol 10 %. Sektor poisťovní v uplynulom roku prešiel významnou zmenou, ktorá bola implementácia novej regulácie Solvency II. Podobne ako v bankovom sektore, aj v poistnom sektore bol čistý zisk v minulom roku ovplyvnený jednorazovými vplyvmi, po ich očistení by zisk poisťovne znamenal výrazne nižší rast. Sektor stavebného aj doplnkového dôchodkového sporenia zažil v uplynulom období priaznivý rok, keď objem investovaných aktív vo fondoch rástol. Zároveň však dochádzalo k zmene investične rizikového profilu, keď rastie vystavenie voči úrokovému a akciovému riziku. Nominálne zhodnotenie investícií bolo vo všetkých fondoch kladné, najvyššie zhodnotenia zaznamenali akciové fondy. Vážené panie poslankyne, páni poslanci, dovoľujem si vám navrhnúť na základe predloženého materiálu, aby Národná rada Slovenskej republiky zobrala na vedomie Správu o stave a vývoji finančného trhu za rok 2016 tak, ako je obsiahnutá v predloženom materiáli. Ďakujem za pozornosť.
P. Muránsky, poslanec: (2003-06-19):
Z. Martináková, podpredsedníčka NR SR: Hlasujeme spoločne o bodoch 39 až 44 zo spoločnej správy. Pán poslanec Horák. V. Horák, poslanec: Ja som poprosil, aby boli body 39 až 44, 46 až 62 a 65 a 66 spolu, naraz, aby sa súčasne o nich hlasovalo.
M. Číž, podpredseda NR SR: (2010-02-04):
Pán poslanec Slafkovský.
Kašper, Igor, poslanec NR SR (2021-02-24):
Ďakujem za slovo, pán predsedajúci. No, myslím, že predseda Národnej rady veľmi jasne vysvetlil, prečo je tento zákon potrebné predložiť aj v skrátenom legislatívnom konaní. A pán minister tu nie je preto, že nemá čo robiť a že má záľubu v tom, že predkladá zákony v skrátenom legislatívnom konaní, ale je tu preto, aby ten zákon opravil, a to je veľmi dôležité povedať. A mňa mrzí aj, mňa mrzia teda aj slová kolegov, ktorí to napádajú. A myslím si, že keby tento zákon tu nebol, tak zase rozprávajú, prečo sme ho nedali, prečo sme tú lehotu nepredĺžili a že je to nehospodárne nakladanie s majetkom štátu. Ja si myslím, že to nehospodárne nakladanie by bolo, keby ten zákon práveže tu nebol. A som presvedčený, že ten zákon je dobrý. Samozrejme, ho podporím a chcem požiadať ostatných kolegov z opozície, aby túto rozpravu nezneužívali v svoj prospech. Ďakujem pekne.
Krištúfková, Petra, poslankyňa NR SR (2016-09-21):
Som zaskočená. Určite som možno nečakala to všetko, čo vy poviete. Myslím si, že sme sa nepochopili. Hovoríte, že nastavený, pripravený. Osobná asistencia sa týka detí od šesť rokov. Tak som veľmi zvedavá, ako šesťročné dieťa je nastavené a pripravené na cudzieho človeka. Nerada by som, aby niečo vyznelo osobne, chvalabohu, mám zdravé dve deti, ale v podstate som im integráciu do života dávala ja. Dneska má jedna 19, ja mám 40, a myslím si, že som ich integrovala dosť dobre a nepotrebovali k tomu cudzích ľudí. Takže ako vôbec sme nepochopili asi pointu toho, čo som hovorila. A vôbec nehovorím o tom, že by to mali byť len rodičia. Ja len hovorím, aj som to čítala doslova, že je na rodičovi, aby sa rozhodol, či to bude cudzí človek vykonávať alebo niekto z rodiny. Ja nevidím dôvod, prečo by to nemohol vykonávať z rodiny, neviem, mám choré dieťa, tak to bude vykonávať moja sestra, ako či neni schopná integrovať moju dcéru alebo môjho syna, ktorý je zdravotne ťažko postihnutý. A vám poviem úprimne, pokiaľ ja by som sa chcela v práci, že som tá matka, ktorá chce mať osobnú asistenciu ako cudzieho človeka, ktorý vlastne nepotrebuje spĺňať žiadne kritériá a má 18 rokov, to je všetko, tak tento človek, asi nebudem úplne v poriadku s tým, aby integroval moje dieťa. Ja teda deti mám a ja by som teda asi s tým nebola úplne v poriadku. Naozaj vidím ako problém aj tú kvalifikáciu, aj toto všetko. Ja naozaj s tými matkami komunikujem a viac-menej sa bavím, už dospelý človek si o tom rozhodne sám, ale naozaj sa bavím o tých matkách, ktoré majú, ktoré začínajú asistenciu, tento príspevok... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-03-27):
Pán poslanec Viskupič.
M. Hort, podpredseda NR SR: (2010-02-02):
Teraz dávam slovo spoločnému spravodajcovi z výboru pre hospodársku politiku poslancovi Tiborovi Glendovi, aby nás informoval o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
Šeliga, Juraj, podpredseda NR SR (2020-04-01):
Ďakujem pekne. Chcem sa spýtať, chce sa vyjadriť k rozprave pán spravodajca? Nechce sa vyjadriť. Prerušujem rokovanie o tomto bode programu. Panie poslankyne, páni poslanci, budeme pokračovať prvým čítaním o vládnom návrhu zákona o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19. Vládny návrh zákona je pod tlačou č. 40, návrh na jeho pridelenie na prerokovanie výborom je v rozhodnutí č. 34. Prosím pána podpredsedu vlády a ministra financií Slovenskej republiky Eduarda Hegera, aby vládny návrh zákona uviedol. Nemáme tu pána ministra, takže päť minút prestávka, prerušujem rokovanie. (Prestávka.) (Po prestávke.)
Nehézová, Jana, poslankyňa NR SR (2017-09-12):
Ďakujem za slovo. V rozprave vystúpili dvaja páni poslanci. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
P. Hrušovský, podpredseda NR SR: (2002-01-30):
Je všeobecný súhlas s týmto návrhom, preto vyhlasujem rozpravu o tomto bode programu za skončenú a poprosím pána spoločného spravodajcu, aby predniesol návrh na záverečné uznesenie. P. Kresánek, poslanec: Vážený pán predsedajúci, mám splnomocnenie gestorského výboru k navrhnutiu hlasovania o zákone ako o celku v treťom čítaní. Takže, vážený pán predsedajúci, dajte hlasovať o zákone ako o celku.
Sulík, Richard, predseda NR SR (2011-02-08):
Takže zvolili sme pána Jaroslava Palkoviča. A v rokovaní pokračujeme v prerušenej rozprave v prvom čítaní o návrhu poslanca Národnej rady Richarda Sulíka, čiže mňa, a preto poprosím Milana Horta, aby viedol schôdzu.
Tóth, Tibor, poslanec NR SR (2010-12-08):
Pán predsedajúci, dajte, prosím, hlasovať o vládnom návrhu ako o celku s odporučením schváliť.
Grausová, Natália, poslankyňa NR SR (2016-10-12):
Nie je to procedurálny návrh, len otázka, že či povedali ste, že sa v piatok nebude hlasovať?
Číž, Miroslav, podpredseda NR SR (2015-12-04):
Poslanec Hudacký.
Bugár, Béla, podpredseda NR SR (2019-06-19):
Nech sa páči, pani poslankyňa, môžte reagovať na faktické poznámky.
Petrák, Ľubomír, poslanec NR SR (2017-12-08):
No ďakujem pekne za slovo. Ale musím, musím... (Reakcie z pléna. Prerušenie vystúpenia predsedajúcim.)
Paška, Pavol, predseda NR SR (2013-05-15):
Ďakujem pekne. Ešte pán predseda výboru Šebej.
B. Bugár, podpredseda NR SR: (2006-04-20):
Ľ. Lintner, poslanec: Hlasujeme o zmene v § 12. To bolo zvlášť podané. To upravuje to, čo pôvodne bolo v bode 9 prvej časti.
A. Belousovová, podpredsedníčka NR SR: (2009-06-03):
Nech sa páči, pán poslanec, máte slovo.
Šimečka, Michal, podpredseda NR SR (2024-09-10):
Ďakujem pekne. Poprosím určeného spoločného spravodajcu z výboru pre zdravotníctvo pána poslanca Petra Slyška, aby informoval Národnú radu o výsledku rokovania výborov o tomto návrhu vlády. Nech sa páči.
Mazurek, Milan, poslanec NR SR (2018-05-29):
Jano, ďakujem ti, samozrejme, za tvoj prejav, hovoril si o tom, že, alebo čítal si články v ktorých sa spomínalo, že existujú rôzne protiargumenty proti napríklad tejto novele alebo proti samotnej myšlienke, že by sme interrupcie, ako ich volajú, obmedzili alebo zakázali, no a jednou z nich je napríklad to, že keď interrupcie na Slovensku takýmto výrazným spôsobom obmedzíme týmto naším zákonom, že vznikne tzv. potratová turistika, nelegálne potraty a tak ďalej a tak ďalej. Samozrejme, samozrejme, toto riziko tu existuje. Samozrejme, si uvedomujeme, že potratová turistika vznikne a že bude aj niekoľko čiernych potratov, ale uvedomme si, že každé kladenie prekážok do cesty je spôsob, ako zabrániť čo najväčšiemu množstvu týchto potratov, to znamená, určite bude nejaká potratová turistika, ale omnoho, omnoho, v ďaleko menšej miere, než je to vykonávané dnes, lebo neverím tomu, že z tých 5-tisíc Sloveniek, ktoré chodia ročne na potrat, že všetci, všetky odídu do zahraničia a nechajú si ten potrat jednoducho po tejto našej novele urobiť. To je proste holý nezmysel. A už jeden jediný zachránený ľudský život, ktorý môžme dosiahnuť týmto zákonom, nám stojí za to, aby sme to prijali. Jeden jediný, to znamená, že keby sme ich zachránili 3 000-4 500, tak to je tak obrovský úspech, ktorý v histórii druhej Slovenskej republiky nemá žiadnu obdobu, to znamená, potratová turistika nie je vôbec žiaden argument, pretože tu nehovoríme o, ja neviem, o čom, o nejakých finančných výdavkoch alebo o čomkoľvek inom, hovoríme o ľudských životoch, o tisícoch ľudských životoch za každý jeden rok, to proste nemôže nechať nikoho chladného.
Hrnčiar, Andrej, podpredseda NR SR (2018-05-10):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Pavelka.
A. Belousovová, podpredsedníčka NR SR: (2008-03-27):
Teraz dávam slovo poverenej členke ústavnoprávneho výboru pani poslankyni Kataríne Cibulkovej, aby podala správu o výsledku prerokovania materiálu vo výbore. Nech sa páči, pani poslankyňa, máte slovo.
P. Paška, predseda NR SR: (2008-10-29):
Takže dovoľte, aby som vás krátko informoval o výsledkoch stretnutia poslaneckého grémia, kde sme hlavne preberali ďalší priebeh a zmeny v programe. Vaši predsedovia klubov vás budú informovať o dohodách. Budeme pokračovať hlasovaním teraz o dvoch prerokovaných bodoch programu, keďže pani poslankyňa a spravodajkyňa dala návrh, aby sme jedno hlasovanie presunuli na 17.00 hodinu. Poobede budeme hlasovať o 17.00 hodine. Zajtra viete, že sa uskutoční v Martine slávnostný program v súvislosti s 90. výročím prijatia Martinskej deklarácie. Poprosím potom ešte pána predsedu výboru pre kultúru a médiá, aby sme spresnili záležitosti. V programe schôdze budeme pokračovať v piatok ráno o 9.00 hodine dohodnutým bodom – vystúpením informácie od pána podpredsedu vlády Dušana Čaploviča a bude vám rozdaný program, keďže budeme pokračovať aj budúci týždeň. Dúfam, že sa nám podarí už tento harmonogram, ak všetko pôjde podľa našich predstáv, naplniť. Toľko k výsledkom stretnutia grémia a teraz poprosím pána poslanca Imre Andruskó, aby uvádzal hlasovanie v prvom čítaní o návrhu poslancov Národnej rady Slovenskej republiky Józsefa Berényiho a Lászlóa Szigetiho na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní, je to tlač 816. Poprosím chvíľočku. Kolegyne, kolegovia, ideme hlasovať.
Kažimír, Peter, poslanec NR SR (2012-02-29):
Áno, proti stanovisku spravodajcu.
Blanár, Juraj, podpredseda NR SR (2022-12-06):
Prezentujme sa a hlasujme o tomto návrhu. (Hlasovanie.) Prítomných 134 poslancov, za hlasovalo 109, 2 boli proti, zdržalo sa 23, všetci hlasovali. Konštatujem, že tento návrh sme schválili. Ďakujem, pán spravodajca. A pristúpime k ďalšiemu hlasovaniu o bode č. 90 programu. Je to prvé čítanie návrhu poslanca Valáška na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku. Je to parlamentná tlač 1318. Hlasovanie bude uvádzať pán spravodajca z výboru pre sociálne veci, pán poslanec Erik Tomáš, ktorému udeľujem slovo. Nech sa páči. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 1318.)
T. Lebocký, poslanec: (2007-09-20):
Národná rada Slovenskej republiky a) berie na vedomie Národný lesnícky program, b) odporúča vláde Slovenskej republiky vypracovať a predložiť Akčný plán národného lesníckeho programu v termíne do 30. 6. 2008 s tým, aby tento plán obsahoval podrobné údaje o formách a zdrojoch financovania schválených priorít. Pán predseda, dajte hlasovať.
Jurinová, Erika, podpredsedníčka NR SR (2015-06-26):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Mariánovi Kovačócymu.
Pellegrini, Peter, predseda NR SR (2024-02-08):
Budeme hlasovať o bode 50 druhého pozmeňujúceho návrhu pána poslanca Galka. Prosím, prezentujte sa a hlasujte. (Hlasovanie.) Prítomných 132, za 17, proti 76, zdržalo sa 38, nehlasoval 1. Tento bod sme neschválili.
P. Paška, predseda NR SR: (2009-11-04):
(Hlasovanie.) 135 prítomných, 79 za, 53 proti, 1 sa zdržal, 2 nehlasovali. Dámy a páni, rozšírili sme program 42. schôdze. Navrhujem, aby sme teda rokovali o vyslovení súhlasu s návrhom o 14.00 hodine po obedňajšej prestávke, potom, ak Národná rada vysloví súhlas, rokovali v prvom čítaní o vládnom návrhu zákona. Potom by sme prerokovali ďalšie body programu, tak ako boli stanovené, s tým, že druhé a tretie čítanie v prípade postúpenia vládneho návrhu zákona do druhého a tretieho čítania by sme mali zajtra ráno o 9.00 hodine a po prerokovaní by sme o tomto návrhu hlasovali, čím by sme naplnili program a prerokovali program 42. schôdze. Je všeobecný súhlas? Ďakujem. Takže vyhlasujem obedňajšiu prestávku. (Prerušenie rokovania o 12.37 hodine.) (Pokračovanie rokovania o 14.00 hodine.)
D. Lipšic, poslanec: (2010-04-27):
Podľa mojej mienky patrí k vlastenectvu úcta k zákonu. Vy idete prijímať zákon o vlastenectve porušením zákona, úplne jasným, zreteľným, a nemáte ani snahu to vysvetliť. Myslím si, že vlastenectvom je, keď niekto nekradne, neklame, nepodvádza a rešpektuje zákony. Predložiť formálne návrh zákona, ktorý priamo flagrantne zákony porušuje, je podľa mojej mienky čisto farizejské. Zákon o rokovacom poriadku nespomína ani blížiace sa voľby, ani spory vo vládnej koalícii, ako je dôvod na skrátené legislatívne konanie. Táto snemovňa už za vašej vlády prijímala v skrátenom konaní naozaj všeličo, na čo neboli splnené podmienky, ale minimálne bola snaha nejakým spôsobom ten zákon natiahnuť na nejaký z dôvodov určený v rokovacom poriadku. Teraz už maska spadla, teraz sa na nič nehráte, teraz vedome a úmyselne pod rúškom vlastenectva porušujete zákony, ktoré ste sami schválili.
Glváč, Martin, podpredseda NR SR (2017-09-13):
Ďakujem. Otváram rozpravu. Do rozpravy som dostal tri písomné prihlášky, za klub SaS pani poslankyňa Zemanová a potom ďalej normálne pán poslanec Ján Budaj, pani poslankyňa Jana Vaľová. Ako prvý vystúpi pán navrhovateľ, ktorý o to požiadal, nech sa páči.
Hlina, Alojz, poslanec NR SR (2014-04-01):
Ďakujem veľmi pekne. Pán kolega, čo sa mňa týka, prijímam vaše ospravedlnenie, len poprosím do budúcna, aby sme zadali česť tomuto objektu a plnili si svoje povinnosti. A ja budem mimoriadne, je mimoriadne milé a také až ľúbezné počúvať, jak sa tu začne operovať ústavnou väčšinou a zodpovednosťou a hľadaním prienikov a možnosťami, a potom si spomenieme na tú debatu – koľko, dva týždne dozadu? – , keď tu KDH údajne urobilo zmluvu s diablom. Viete? To normálne, potom si to tak človek porovná a potom si povie: kde je vlastne pravda, hej? No to naozaj som zvedavý, teraz fakt skvostné vystúpenia niekoho, ako nám to tu všetkým vysvetlí, že čo je umenie možného, lebo v politike umenie možného má svoje miesto. Ďakujem pekne.
Jurinová, Erika, podpredsedníčka NR SR (2013-05-16):
Ďakujem. Nech sa páči, pán poslanec Hlina, ktorý je posledný ústne prihlásený do rozpravy.
Ledecký, Vladimír, poslanec NR SR (2022-11-09):
Vážený pán predseda, v rozprave k prezidentkou vrátenému zákonu bol predložený jeden pozmeňujúci návrh týkajúci sa účinnosti zákona. Nakoľko bol dnes v rozprave podaný pozmeňujúci návrh, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Kiššová, Jana, poslankyňa NR SR (2014-11-27):
Ďakujem pekne za faktické poznámky. Vyjadrím sa k tomu. Ja som nepovedala, že tu neexistujú agentúry, ktoré zneužívajú ten systém a tú legislatívu, ktorá tu je. Sú. Je ich veľa. Ja len tvrdím, že my ak nechceme zlikvidovať agentúre zamestnávanie ako také, mali by sme bojovať proti tým nepoctivým iným spôsobom ako tým, že zašnurujeme a v podstate niektorými opatreniami úplne znemožníme fungovanie tým agentúram. Ja som skôr za to, aby sme tie, ktoré sa k tomuto biznisu stavajú nepoctivo a zneužívajú to, aby sme postihovali tieto. A môj pozmeňujúci návrh sa netýka, alebo teda náš pozmeňujúci návrh sa netýka tých opatrení, ktoré priniesol pán minister. Týka sa dvoch vecí, čo sa týka agentúr, týka sa toho, že užívateľská agentúra nemôže byť zodpovedná za konanie agentúry. Užívateľská firma nemôže byť zodpovedná za konanie agentúry. Vy hovoríte, pán Jasaň, že však si to má dať do zmluvy. V poriadku, ona si to do zmluvy môže dať, môže, to s tým súhlasím, ale nemôže byť zodpovedná za to, že tá agentúra dodržiava zákony. Veď na to sú tu kontrolné mechanizmy. Ja keď budem chcieť cez agentúru zamestnať nejakých ľudí, tak ja nemôžem ísť do papierov tej firmy. Ja sa chcem zbaviť tej administratívy, a nie ešte byť kontrolným mechanizmom pre, pre svojho v podstate dodávateľa. To nie je, to nie je jednoducho možné. A čo sa týka vodičov. Nie je pravdou, že ja keď vo firemnom aute spôsobím dopravnú nehodu, že je za ňu zodpovedný zamestnávateľ, to tak nie je. Som za ňu zodpovedná ja, ak zabijem človeka, som za to zodpovedná ja, nie môj zamestnávateľ. Ďakujem.
Grendel, Gábor, podpredseda NR SR (2023-05-10):
Prerušujem teraz schôdzu do štrnástej hodiny. (Prerušenie rokovania o 13.01 hodine.) (Pokračovanie rokovania o 14.00 hodine.)
Bugár, Béla, podpredseda NR SR (2011-02-04):
Pokračujte, nech sa páči.
Verešová, Anna, poslankyňa NR SR (2018-06-13):
Pripomínam členom výboru pre ľudské práva a národnostné menšiny, že sa stretneme na zasadnutí o 13.00 hod. dnes v miestnosti č. 148.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 140 poslancov, za 87, proti 13, zdržalo sa 38, 2 nehlasovali. Konštatujem, že sme schválili návrh novely zákona č. 587/2004 Z. z. o Environmentálnom fonde. Pristúpime k hlasovaniu o informácii ministra vnútra o stave ochrany štátnych hraníc, počte nelegálnych migrantov, spôsobe ich kontroly a identifikácie opatrení... opatreniach na predchádza... predchádzanie nelegálnej migrácii. (Hlasovanie o informácii ministra vnútra Slovenskej republiky o stave ochrany štátnych hraníc, počte nelegálnych imigrantov, spôsobe ich kontroly a identifikácie a opatreniach na predchádzanie nelegálnej imigrácie .) Najskôr budeme hlasovať o návrhu uznesenia, ktoré v rozprave podal pán poslanec Mazurek. Prosím, prezentujme sa a hlasujme. (Hlasovanie.) Prítomných 138 poslancov, za 66, proti 15, zdržalo sa 55, nehlasovali 2. Konštatujem, že Národná rada navrhované uznesenie neschválila. Teraz dávam... a nie, neschválila, koniec. Nasleduje hlasovanie v prvom čítaní o vládnom návrhu... moment. Ospravedlňujem sa. Teraz dávam hlasovať o návrhu uznesenia, ktorým Národná rada berie na vedomie informáciu ministra vnútra o stave ochrany štátnych hraníc. Prosím, prezentujme sa a hlasujeme. (Hlasovanie.) Prítomných 139 poslancov, za 87, proti 12, zdržalo sa 40. Konštatujem, že sme schválili uznesenie, ktorým Národná rada uvedenú informáciu vzala na vedomie. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní (tlač 1744). Dávam slovo spravodajcovi z výboru pre vzdelávanie, vedu, mládež a šport poslancovi Markovi Šefčíkovi, aby uviedol hlasovanie. (Hlasovanie o vládnom návrh zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov , tlač 1744.)
Hrnčiar, Andrej, podpredseda NR SR (2019-05-14):
Faktické poznámky. Nech sa páči.
Štefunko, Ivan, poslanec NR SR (2023-12-19):
Veľmi pekne ďakujem, Martin, za tento tvoj prejav a počúvaj ma, prosím ťa, lebo prihováram sa nielen akože, ale normálne, tak chcem povedať ku tomu faktu, ktorý si zmienil, a to je to, že vlastne tu robíme akože. Neviem, či si si všimol, ale ja mám také isté šťastie ako ty, že prišiel tu pán minister zahraničných vecí a akože počúva, ale má slúchatká v ušiach a mne to naozaj ako kebyže ma to trápi, že akože počúva a vlastne nepočuje to, čo ty mu rozprávaš. Špeciálne keď minister zahraničných vecí svojím spôsobom bude musieť akože vysvetľovať všetky infringementy, ktoré tento parlament vlastne schváli, a naša Národná rada bude vlastne vinná za to, že koná proti právu Európskej únie. Druhú vec, čo by som chcel povedať, je, že myslím si, že si mnohí poslanci, ktorí tu sedia, a poslankyne, ktoré pretláčajú ten 79-hlasový diktát, neuvedomujú, že do budúcnosti znovu vlastne destabilizujú inštitúcie Slovenskej republiky. Hovoril som to už včera a pripomeniem to ešte raz. Lebo vlastne inštitúcie sa nemôžu prestavovať každé štyri roky. A tento zákon, o ktorom tu už štvrtý deň rokujeme, predstavuje niekoľko inštitúcii. Znova to hovorím. A nie je to úplná sranda a mnohí, ktorí ste tu, budete za to spoluzodpovední, budú sa znova vaše deti pýtať, že čo sa to stalo v tom 2023, že ste museli zmiesť niečo, čo fungovalo 20 rokov. A to by som chcel vedieť tú odpoveď, takisto ako Martin sa pýtal, že vlastne že čo si o tom všetkom myslíte.
Laššáková, Jana, podpredsedníčka NR SR (2014-03-18):
S reakciou pán poslanec Mikloško. Nech sa páči.
Šebej, František, poslanec NR SR (2013-03-14):
Ďakujem, pán predseda. Kolegovia zo zahraničného výboru, dovoľte, aby som vám pripomenul, že o 12.00 hodine máme schôdzu výboru v miestnosti č. 183. Ďakujem.
Mičovský, Ján, poslanec NR SR (2014-03-21):
Ďakujem pekne, vážená pani podpredsedníčka Národnej rady. Ďakujem všetkým trom kolegom, ktorí zareagovali. Slovo étos sa mi páči, áno, vráťme étos, ktorý by mal byť spojený s ústavou, ako povedal pán poslanec Kadúc, to by malo byť možnože takým mottom nášho spolupôsobenia. Ďakujem aj pánu poslancovi Hubovi za slová, ktoré sa počúvajú dobre. Ja na druhej strane musím povedať, že keď ich povie taký človek ako ty, tak je to pre mňa veľmi inšpirujúce, pretože takí ľudia, čo hovoria a žijú rovnako, teda neni rozpor medzi slovami a činmi, takí boli vždy pre mňa vzormi a si aj ty. No a čo sa týka teba, Štefan, už som ti to povedal dávno, že je to asi spolu s Voltairom alebo kto, že teda zgruntu nesúhlasím s mnohými tvojimi názormi, ale považujem za potrebné zastávať možnosť, aby si ich mohol prezentovať. Takže k tej homosexualite, tam sa nezhodneme, aj keby nám bolo dopriate 100 rokov života, pretože my sme už starí na to, aby sme zmenili možno svoje myslenie, a nechajme to na tých, ktorí prídu po nás, čas nezastavíme. Ale k tej imunite, tam ti chcem len zdôrazniť, že tá imunita nebola predsi zrušená. Bola len obmedzená a tým pádom je to vec, ktorá, teda zníženie toho stupňa, ktoré umožňovalo teda absolútnu beztrestnosť skoro, sa mi celkom pozdáva. Takže je to taký stupienok, ale opäť dôležité je nie zaoberať sa tými tromi bodmi, ktoré sú predmetom ústavného zákona o zmene ústavy, ale zaoberať sa práve tým, čo tam v tejto súvislosti nie je, a to sú previerky. A budem veľmi rád, keď budú prísne. A dokonca si môžem dovoliť aj taktiež ešte zareplikovať, že možno by to nemalo sa týkať len ústavných činiteľov sudcov, možno by sa malo to týkať aj poslancov Národnej rady. Nemal by som s tým problém. Keď voľakedy to Igor Matovič spomenul, tak aj detektor lži, tak som povedal, kľudne a vždy sa posadím naň. Ďakujem.
Laurenčík, Milan, podpredseda NR SR (2020-11-25):
Na vaše vystúpenie evidujem šesť faktických poznámok. Nech sa páči, pán poslanec Milan Mazurek.
Fico, Robert, predseda vlády SR (2012-05-03):
Vážený pán predseda, nebudem počas tejto diskusie vystupovať a komentovať každé jedno vystúpenie predrečníka, ale keďže sa navádzajú určité trendy a je zrejmé, v čom bude hlavná kritika programového vyhlásenia vlády, chcel by som na úvod niečo povedať. Pretože si budem určite istý, že to, čo teraz poviem, sa bude vzťahovať prakticky na každé jedno vystúpenie od predstaviteľov opozície. Prvý veľmi vážny trend, ktorý naznačil pán podpredseda Národnej rady pán Figeľ je v tom, že aké šetrenie, aké zvyšovanie daní, keď stačí tú miliardu, ktorá nám uteká na DPH, niekde zastaviť. Toto počúvame už z viacerých zdrojov, že toto bude jedna veľmi silná rétorika opozície voči nám. Že čo to tu robíte? Prečo idete zvyšovať dane, keď stačí, aby ste tu miliardu, ktorá je niekde, zastavili. Takže, dámy a páni, prosím vás veľmi aspoň o elementárnu mieru korektnosti. Odovzdali ste nám vládu s nefunkčným daňovým systémom. S totálne nefunkčným daňovým systémom. Tri mesiace sme nemali žiadne informácie o tom, čo sa na daňovom riaditeľstve deje, preto prichádzať s takýmto argumentom je minimálne veľmi nekorektné. Druhá taká tendencia, trend, ktorý sa bude objavovať v každom vystúpení je miera konkrétnosti alebo nekonkrétnosti programového vyhlásenia vlády, ktoré som včera predložil. Veľmi jasne som povedal, že ide o programové vyhlásenie, ktoré obsahuje politiky a trendy. Ale teda, keď už chcete o konkrétnosti alebo nekonkrétnosti hovoriť, dovoľte mi tento konkrétny údaj. Dal som si tú prácu a pozrel som si včera večer 50-stranové programové vyhlásenie vlády Ivety Radičovej. Takže, vážená konkrétna opozícia, a to hovorím v dobrom teraz, máte tam až dva konkrétne údaje. Jeden je, že zvýšite daňový bonus o 100 % na každé dieťa do 6 rokov, čo ste, samozrejme, neurobili asi, a znížite strop možného navýšenia dane z pozemkov z 20-násobku na 5-násobok ročnej najnižšej sadzby dane, to neviem, to som neoveroval, či ste to urobili, alebo neurobili. Na päťdesiatich stranách programového vyhlásenia vlády máte tieto dva konkrétne údaje. Tak čo vyčítate konkrétnosť alebo nekonkrétnosť ? Povedal som to teraz, už to viac opakovať nebudem, ale prosím každého opozičného politika, ktorý má významnú časť vo svojom vystúpení o konkrétnosti alebo o nekonkrétnosti, nech nezabudne na to, že na päťdesiatich stranách vašej vlády – dva konkrétne údaje. Ďakujem veľmi pekne. (Potlesk.)
V. Veteška, podpredseda NR SR: (2007-05-18):
S reakciou pán podpredseda Číž na všetky faktické poznámky.
Laššáková, Jana, podpredsedníčka NR SR (2013-09-13):
Ďakujem pekne. Zaujmite miesto, pani poslankyňa, zaujmite miesto určené pre navrhovateľov. A dávam slovo spoločnému spravodajcovi z výboru pre vzdelávanie, vedu, mládež a šport poslancovi Pavlovi Gogovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec, máte slovo.
Blcháč, Ján, poslanec NR SR (2021-09-29):
Ďakujem. Po tom, čo sa v tomto parlamente v ostatnom čase deje, ja považujem za zázrak, že vôbec rokujeme o uznesení ku cenám energií a o požiadavke, aby do 15. októbra vláda predložila nejaké riešenie. My sme ho čakali už teraz, ten zázrak od pána Sulíka, sa tu ne... nekonal a zázrakom je, že teda máme tu návrh, ktorý predložil pán predseda, pán kolega Peter Pellegrini, ktorý, keby sa ešte jeden zázrak mal urobiť, by mohli vládni poslanci, poslanci koalície, podporiť, pretože je to jediný reálny spôsob, ako sa vyrovnať s hrozbou narastajúcich cien energie od budúceho roku. Siaha tam, kam môže siahať. To znamená, tam, kde je štát, vláda môže zasiahnuť naplno do Slovenského plynárenského priemyslu, resp. do SEPS-u, resp. vytvorením alebo ponúknutím rôznych poukážok pre ľudí, ktorí budú trpieť energetickou chudobou. Nemôže siahnuť, tak ako bolo správne povedané v tom príspevku pána Pellegriniho, tam, kde nemá kompetenciu, hoci máme väčšinu v Slovenských elektrárňach, manažérska zmluva obmedzuje vôbec niečo získať z tohto podniku. A len pre vašu informáciu, mňa prekvapila asi pred desiatimi rokmi, keď som bol na exkurzii v Liptovskej Mare na elektrárni, ktorá by mala vyrábať a produkovať, tak táto elektráreň, ktorá má ohromnú kapacitu, funguje asi jednu hodinu denne na výrobu elektrickej energie, ale to je dané tým, že je ten medzinárodný rozmer týchto energetických súvislostí, na ktorý pán predseda Pellegrini poukázal.
Kuciaňová, Magdaléna, poslankyňa NR SR (2019-06-26):
Vážený pán predsedajúci, vážené panie poslankyne, vážení páni poslanci, v rozprave bol podaný jeden pozmeňujúci a doplňujúci návrh. Budeme hlasovať o jedinom pozmeňujúcom návrhu zo spoločnej správy s odporúčaním gestorského výboru schváliť.
Zmajkovičová, Renáta, podpredsedníčka NR SR (2013-06-18):
V rozprave vystúpi pani poslankyňa Mezenská. Nech sa páči.
Blaha, Ľuboš, podpredseda NR SR (2023-12-19):
Pani poslankyňa Dana Kleinert.
Paška, Pavol, predseda NR SR (2013-10-22):
Pekné predpoludnie, dámy a páni, poprosím vás o registráciu v hlasovacom zariadení, aby sme mohli pokračovať hlasovaním o prerokovaných bodoch. Poprosím pána poslanca Lebockého, aby uviedol v prvom čítaní hlasovanie o vládnom návrhu zákona č. 326/2005 Z. z. o lesoch, je to tlač 724. (Hlasovanie o vládnom návrhu zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a ktorým sa menia a dopĺňajú niektoré zákony , tlač 724.)
Hreha, Štefan, poslanec NR SR (2015-09-18):
Ďakujem pekne. V rozprave vystúpil pán poslanec Hlina, nepodal žiadne návrhy. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ľ. Mušková, poslankyňa: (2005-09-27):
V hodnotiacej správe akreditačnej komisie sa jasne hovorí, že pribúdanie nových vysokých škôl na Slovensku nie je optimálne. A ja chcem vám, vážení kolegovia, vo vládnej koalícii pripomenúť sedem rokov naspäť, čo ste robili, keď sa tu robili verejné školy. Ako ste argumentovali pred voľbami. Mohli by sme sa však sporiť o tom, čo tvrdí pán minister Fronc, že počet súkromných vysokých škôl na Slovensku nie je až taký veľký než v okolitých štátoch. S týmto názorom možno ešte dnes súhlasiť. Intenzita vzniku nových súkromných vysokých škôl za posledné dva roky však nasvedčuje, že tento trend sa môže rýchlo zmeniť. Všade, kde si neuvedomili nutnosť garancie kvality vzdelávania na súkromnej vysokej škole majú dlhodobé a často neriešiteľné problémy, môžeme sa ísť poučiť do štátov, ktoré sú okolo nás. Ako tu už bolo povedané, v minulosti sa to tu aj viackrát prezentovalo, že vysoká škola sa ľahko zriaďuje, ťažko financuje a je skoro nemožné ju zrušiť. Možnosť prispievať z dotačných prostriedkov Ministerstva školstva Slovenskej republiky na vysoké školy aj súkromným vysokým školám zvyšuje záujem o vznik nových vysokých škôl hlavne humanitného zamerania. Vysoký záujem je hlavne o ekonomiku, právo, sociálnu prácu, ošetrovateľstvo a podobne. Rozdiel v činnosti verejnej a súkromnej vysokej školy je však pomerne veľký. Súkromná vysoká škola sa dokáže správať nadmieru racionálne ekonomicky a plnenie spoločenských úloh je pre ňu viac-menej okrajové. Na súkromných vysokých školách badať zníženú intenzitu vedeckovýskumnej činnosti, môžem to dokumentovať štatistikami. Publikačná činnosť na súkromných vysokých školách je saturovaná výsledkami pedagógov, ktorí pôsobia spravidla na súkromnej vysokej škole externe, výsledkami na inom hlavnom pracovisku. Napríklad v Ústave Slovenskej akadémie vied alebo aj na iných verejných vysokých školách. Tiež kto pozná históriu vzniku vysokých škôl, súkromných vysokých škôl na Slovensku mi dá určite za pravdu, že bez príslušného lobingu vytvárania politických známostí a regionálnych tlakov projekt vzniku súkromnej vysokej školy nemôže prejsť vládou. Z uvedených dôvodov sa ohrádzajú aj rektori vysokých škôl zastúpení v Slovenskej rektorskej konferencii, aby v rozpočte kapitoly vysokých škôl boli nárokovo vyčlenené aj prostriedky na zabezpečenie bežnej činnosti prevádzky súkromnej vysokej školy, keď škola môže zo zákona vyberať finančné prostriedky na štúdium od žiakov. Súčasnú dikciu zákona o vysokých školách vylepšuje návrh novely pani poslankyne Tóthovej, ktorá v súčasnej ekonomickej samostatnosti vysokých škôl dáva ďalšie kompetencie orgánom reprezentácie vysokých škôl, aby objektívne stanovili nutnosť poskytnutia finančných prostriedkov súkromnej vysokej škole. Myslím si, že sa tam posilní autonómia vysokých škôl. Ďakujem vám veľmi pekne za pozornosť.
Figeľ, Ján, podpredseda NR SR (2014-06-05):
Ďakujem pekne. Otváram všeobecnú rozpravu. Nedostal som do nej žiadnu písomnú prihlášku. Pýtam sa, či sa niekto hlási ústne. Je tomu tak. Pán spravodajca, respektíve pán poslanec Martin Fronc.
P. Hrušovský, predseda NR SR: (2005-06-30):
(Hlasovanie.) 134 prítomných, 42 za, 2 proti, 89 sa zdržalo, 1 nehlasoval. Neschválili sme návrhy.